Trish Stratus

**Patricia Anne Stratigeas** (s. 18. joulukuuta 1975 Richmond Hill, Ontario, Kanada) on kanadalainen showpainija, näyttelijä ja joogaohjaaja. Stratigeas työskentelee WWE:ssä ja hänet tunnetaan paremmin kehänimellä Trish Stratus. Häntä pidetään yleisesti yhtenä kaikkien aikojen parhaista naispuolisista showpainijoista.

Stratigeas teki painidebyyttinsä vuonna 2000. Ennen painiuraansa Stratigeas toimi fitness-mallina ja esiintyi monien kehonrakennus- ja fitness-lehtien kansissa sekä televisiossa. Stratigeas liitettiin WWE Hall of Fame -kunniagalleriaan vuonna 2013. Nykyään hän toimii Kanadassa joogayrittäjänä itse perustamassaan Stratusphere Yoga -studiossa.

## T&A

Stratigeas kiinnitti mallitöidensä johdosta WWF:n huomion ja hän allekirjoitti yhtiön kanssa vuonna 1999 monivuotisen sopimuksen. WWF lähetti hänet Sully's Gym -salille, jossa häntä alkoi kouluttamaan Ron Hutchison. Stratigeas debytoi WWF:n Sunday Night Heat-ohjelmassa maaliskuussa 2000 kehänimellä Trish Stratus. Alussa Trish Stratus toimi T&A (Test ja Prince Albert) -joukkueen managerina. Trishiä tuotiin esiin lähinnä yliseksikkäänä ja viettelevänä blondina. 

Stratus auttoi myös hetkellisesti Val Venis -nimistä painijaa. Hän yritti auttaa Venisiä säilyttämään WWE Intercontinental Championship -mestaruuden, mutta heidän yhteistyö päättyi SummerSlam-tapahtumassa, kun Venis hävisi mestaruuden Eddie Guerrerolle. Stratus teki kehädebyyttinsä vuoden 2000 kesäkuussa voittaen T & A:n kanssa Hardy Boyzit ja Litan. Tämän jälkeen Stratus yritti useasti voittaa naisten mestaruuden sitä saamatta. T&J-joukkueen hajottua loppuvuodesta 2000 Stratus aloitti oman soolopainin.

## World Wrestling Federation: McMahon family
Vuonna 2001 Trish pistettiin juonikuvioon McMahonien kanssa. Juonessa Trish oli Vince McMahonin rakastajatar, jonka seurauksena Vincen tytär Stephanie McMahon oli näreissään Trishille. Trish ja Stephanie kohtasivat toisensa No Way Out-PPV'ssä. Stephanie onnistui lopulta selättämään Trishin, kun William Regal sekaantui otteluun ja aiheutti näin tappion Trishille.

Seuraavana maanantaina, RAWssa, Trish ja Vince kohtasivat Stephanien ja Regalin ottelussa, joka päättyi lopulta Vincen kääntymiseen Trishiä vastaan. Vince kertoi Trishille, ettei tämä koskaan ollut hänelle mitään muuta, kuin "daddy's little toy", ja että leikkiaika on ohi. Trishin pää tungettiin roska-astiaan ja hän sai likaisesta mopista. Tämän jälkeen Vince nöyriitti Trishiä käskemällä tätä matkimaan koiraa ja strippaamaan itsensä alusvaatteisilleen. Trish sai kostonsa WrestleManiassa, kun Vincen otellessa poikaansa Shane McMahonia vastaan Street Fightissa Trish antoi Vincelle avokämmenestä naamaan.

## Mestaruuskaudet

Vuoden 2001 Survivor Series-tapahtumassa Trish Stratus voitti ensimmäisen kerran WWE Women’s Championship -mestaruuden kuuden painijan ottelussa. Alkuvuodesta 2002 Jazz aloitti kiistan Stratusta vastaan havitellen naisten mestaruutta. Trish hävisi mestaruutensa 4. helmikuuta Rawissa päättäen 78 päivää kestäneen kauden. Wrestlemania 18:ssa hän otteli Jazzia vastaan uusintaottelun mestaruudesta kolmiottelussa, jossa oli mukana myös Lita. Jazz kuitenkin säilytti mestaruutensa. Jahdatessaan uudestaan naisten mestaruutta hän voitti voitti hetkellisesti myös WWE Hardcore Champions-mestaruuden selättämällä Crash Hollyn. Stratus hävisi pian mestaruuden Steven Richardsille, koska vyötä oli puolustettava 24/7, niin kauan kuin erotuomari oli paikalla. Viikkoa myöhemmin hän voitti  Naisten mestaruuden toista kertaa joukkueottelussa Bubba Ray Dudleyn kanssa, jossa oli myös panoksena Hardcore Championship-mestaruus. 41 päivää myöhemmin hän hävisi sen Molly Hollylle King of the Ring-tapahtumassa, mutta voitti vyön takaisin Unforgiven-tapahtumassa kolmatta kertaa. 56 päivää myöhemmin Survivor Series-tapahtumassa Trish hävisi vyönsä Victorialle.

Trish Stratus jatkoi naisten mestaruuden tavoittelua uudestaan. Mukaan mestaruuden tavoitteluun liittyi mukaan myös kehätoimintaan palaava Jazz. Lopulta kaikki kohtasivat uuoden 2003 WrestleMania XIX-tapahtumassa kolmiottelussa. Tämän ottelun voitti Stratus ja sai haltuunsa neljättä kertaa WWE Women’s Championship -mestaruuden. Tälläkään kertaa mestaruuskausi ei kestänyt kuin 28 päivää, kun Stratus hävisi sen Jazzille Backlash-tapahtumassa. 

Stratus muodosti joukkueen kehään palaavan Litan kanssa syyskuussa 2003 sekä samoihin aikoihin alkoi tv-romanssi Trishin ja Chris Jerichon välillä. Jericho ja Christian olivat lyöneet vetoa siitä, kumpi pääsee ensin sänkyyn naisen kanssa. Christian yritti iskeä Litaa ja Jericho Trishiä. Trish lämpeni Jericholle ja neuloi tälle jopa villapuseroa ja eräässä Rawissa nämä kaksi vaihtoivat suudelman. Pian kuitenkin Trishille selvisi Jerichon ja Christianin veto Litan kerrottua tästä hänelle. Armageddon-tapahtumassa nähtiin "Batle of sexes" joukkueottelu, jossa Lita ja Trish kohtasivat Jerichon ja Christianin. Christian selätti ottelussa Trishin. Trish ja Jericho lähenivät lopultaja  saivat suhteensa toimimaan. Wrestlemania XX-tapahtumassa vanhat ystävykset Christian ja Jericho kohtasivat toisensa. Christianin voitti ottelun Trishin lyötyä Jerichoa luultuaan tätä Christianiksi, kun hän oli sokaistunut hetkellisesti. Ottelun jälkeen Trish läimäytti Jerichoa tarkoituksellisesti ja kääntyi pahikseksi sekä aloittaen suhteensa Christianiin. 

Trish voitti Badd Blood -tapahtumassa WWE Women’s Championship -mestaruuden viidennen kerran Victorialta neliottelussa, johon hänen ja Victorian lisäksi osallistuivat Lita ja Gail Kim. Trish joutui olemaan poissa toiminnasta kuukauden ajan käden murtumisen vuoksi, mutta säilytti silti mestaruutensa. Trish hävisi mestaruutensa vasta vuoden loppupuolella Litalle, mutta voitti sen kuudetta kertaa vuoden 2005 alussa New Year's Revolution -tapahtumassa Litalta takaisin.

Tämän jälkeen Trishillä oli yhä vihanpitoa Litaa vastaan, mutta Litalla oli "aviomiehensä", vahva ja sadistinen hirviö, Kane takanaan, joten Trish oli suuressa pulassa. Trish kuitenkin otti lähes Kanen kokoisen painijan Visceran puolelleen Kanea vastaan. Backlash-tapahtuamssa Kane kohtasi Visceran ja Trish oli luvannut palkita Visceran kanssa samana iltana mikäli tämä vain tuhoaa Kanen. Kane oli kuitenkin parempi kuin Viscera ja iski tälle jätille chokeslam-liikkeensä ja selätti Visceran.

Stratus loukkaantui Vicheran käsittelyn jälkeen Backlash-tapahtumassa ja  hän oli sivussa toiminnasta neljä kuukautta säilyttäen mestaruutensa, vaikka mestarin pitää puolustaa mestaruuttaan vähintään 30 päivän välein. Trish palasi syyskuussa 2005 auttamaan RAW Diva Search 2005 -voittajaa Ashley Massaroa tämän ongelmissa Torrie Wilsonia, Victoriaa ja Candicea vastaan. Pian WWE:hen ilmaantui Mickie James (kehuttu naispainija Alexis Laree), joka oli iso Trish-fani ja pyrki tekemään tähän vaikutuksen. Vuoden lopulla joulutunnelmaa Trishille luodessaan Mickie suuteli Trishiä mistelin alla, mistä Trish ei ilahtunut. Mickie oli todella mustasukkainen Trishistä, kunnes kääntyi tätä vastaan Saturday Night Main Event -tapahtumassa. Mickie kohtasi lopulta Trishin WWE Women's title -mestaruudesta WrestleMania 22:ssa vieden voiton ja päättäen Stratuksen 448 päivän hallintakauden.

## Trish Stratus eläköityy
Diva of the Decade tittelin saanut ja kuusinkertainen naisten maailmanmestari sekä koko maailman menestynein naisshowpainija Trish Stratus päätti lopettaa painimisen vuonna 2006. Hän paini viimeisen RAW-ottelunsa Madison Square Gardenissa 11. syyskuuta Mickie Jamesiä vastaan. WWE:n viimeinen ottelu Stratuksella oli Unforgiven-tapahtumassa 22. syyskuuta. Stratus voitti tapahtumassa vielä seitsemännen kerran WWE Women’s Championship -mestaruuden, tällä kertaa Litaa vastaan. Trish Stratus lopetti kuitenkin uransa heti mestaruusottelun jälkeen, ja naisten mestaruusvyö vapautettiin.

## Muut esiintymiset
Stratus esiintyi WWE:ssä satunnaisesti lähinnä Raw-ohjelman lähetyksissä, kuten Rawin 15-voitin juhlalähetyksessä Litan kanssa. Stratus teki kehään menestyksekkään paluun Raw-ohjelmaan 22. joulukuuta 2008 yli kahden vuoden tauon jälkeen.  Stratus osallistui joukkue-otteluun John Cenan kanssa, sillä Cenan suunniteltu pari Kelly Kelly poistui areenalta ennen ottelua. Ottelu oli hallitsevaa naisten mestaria Beth Phoenixia sekä tämän miesystävää Santino Marellaa vastaan. Cena ja Stratus voittivat ottelun suhteellisen vaivatta. Syyskuuta 2009 Stratus oli Rawissa tähtivieraana. Trish Stratus paini viimeisen ottelunsa kolme vastaan kolme ottelussa saaden puolelleen MVP:n ja Mark Henryn. Heitä vastaan oli Beth Phoenix, Chris Jericho sekä Big Show. Trish kumppaneineen voittivat ottelun helposti.

## Esiintymiset WWE:ssä ja Hall Of Fame jäsenyys (2007-2022)

Vuonna 2011 Trish Stratus teki yllätys paluun WWE:n Elimination Chamber-tapahtumassa. Hän ilmoitti, että hänestä tulisi WWE Tough Enough-ohjelman viidennen kauden kouluttaja yhdessä mm. Stone Cold Steve Austinin kanssa. Trish Stratus nähtiin erikois-ottelussa, jossa LayCool  saartoivat Kellyä. Trish auttoi Kellyä ja päätti tehdä kummallekin Laycoolille Stratusfactionin. Vickie Guerrero haastoi myöhemmin Trish Stratuksen Wrestlemania XXVII -otteluun yhdessä Jersey Shore ohjelmasta tutun Snookin ja painija John Morrison kanssa saaden vastaan LayCool:n ja Dolph Zigglerin. Trishin joukkue voitti. Seuraavana vuonna hän vieraili myös Rawin 1000. jaksossa.

Huhtikuussa 2013 Trish Stratuksesta tulee yksi WWE:n merkittävimmistä painijoista, sillä hänet otettiin jäseneksi Hall of Famen kunniagalleriaan. Gaalassa hänet esitteli Stephanie McMahon. Stratus esiintyi vuoden 2016 WWE Networkin erikoisohjelmassa WWE 24: Women's Evolution, jossa hän käsitteli naisten historiaa WWE:n "Attitude Era" kutsutulla aikajaksolla sekä hänen otteluitaan Litan kanssa. Vuonna 2018 Stratus osallistui ensimmäiseen naisten Royal Rumble-otteluun samannimisessä tapahtumassa. Stratus saapui kehään sijalta 30. viimeisenä ja pudotti kehästä Nia Jaxin, Mickie Jamesin ja Natalyan. Stratus oli viiden parhaan joukossa, kunnes hänet pudotti kehästä Sasha Banks. Charlotte Flair haastoi Stratuksen otteluun vuoden 2019 SummerSlamissä ja Trish hyväksyi haasteen. Flair voitti tämän ottelun. Tämän jälkeen Stratus piti kolmen vuoden tauon ennen kuin esiintyi WWE:ssä seuraavan kerran vuonna 2022.

## Paluu kehätoimintaan (2023—)

Stratus palasi WWE:hen kokoaikaisesti helmikuun lopulla vuonna 2023. Hän palasi auttamaan Litaa ja Becky Lynchiä, kun he olivat vaikeuksissa Damage CTRL-joukkuetta vastaan WWE Women's Tag Team Champions-mestaruusottelussa. Seuraavalla viikolla hän ilmoitti liittoutuvansa Litan ja Lynchin kanssa ja haastavansa Damage CTRL:n joukkueotteluun Wrestlemania 39:ssä. Wrestlemania 39  Stratus, Lita ja Lynch onnistuivat voittamaan Damage CTRL. Viikkoa myöhemmin Stratus liittoutui Lynchin kanssa puolustaakseen WWE Women's Tag Team Championship-mestaruutta Liv Morgania ja Raquel Rodriguezia vastaan loukkaantuneen Litan puolesta, jonka kimppuun oli mysteeri hyökkääjä hyökännyt kulissien takana. Stratus ja Lynch hävisivät ottelun ja menettivät mestaruuden. Ottelun jälkeen Stratus hyökkäsi Lynchin vastaan ja myöhemmin paljastuo, että mysteerihyökkääjä oli ollut hän. Strtus oli turhautunut, kun tarvitsi hänen apujaan eivätkä olleet siitä kiitollisia ja loi uuden tunnuslauseen "Kiitos Trish" Stratus jatkoi Lynchin haastamista seuraavina viikkoina, kunnes heillä oli ottelu Night of Champions-tapahtumassa Saudi Arabiassa. Tapahtumassa Stratus voitti Lynchin Zoey Starkin avulla.

Stratus onnistui pääsemään Money in the Bank- tapahtuman tikapuuoteluun yhdessä Becky Lynchin, Zoey Starkin, Bayleyn, Iyo Skyn, ja Zelina Vegan kanssa. Stratus työskenteli Starkin kanssa koko ottelun ajan estääkseen Lynchiä voittamasta. Ottelun voitti lopulta Iyo Sky. Myöhemmin Lynch ansaitsi uusintaottelun Stratusta vastaan kukistamalla Zoey Starkin. Ottelu käytiin pari viikkoa myöhemmin Raw-ohjelmassa, jossa ottelu päättyi tuplalaskentaan ja kumpikaan ei voittanut ottelua. Fanit olivat pettyneitä sekä tosielämän Stratus ja Lynch olivat turhautuneita, kun ottelua ei sisällytetty SummerSlam tapahtumaan.
Lopulta heille järjestettiin uusintaottelu syyskuussa järjestettyyn Payback-tapahtumaan, jossa ottelu tapahtui teräshäkin sisällä, mikä oli Stratukselle ensimmäinen tämäntyylinen ottelu. Stratus hävisi ottelun, vaikka Stark yritti auttaa. Tämä oli sammalla Stratuksen viimeisin ottelu WWE:ssä Wrestlemania XL-tapahtumassa Stratukselta kysyttiin haastattelussa, että palaako hän vielä WWE:hen. Stratus vastasi hetken pohdinnan jälkeen, että "Ei sitä koskaan tiedä."

=Yksityiselämä=

Stratigeas meni naimisiin lukioajan rakkaansa ja poikaystävänsä Ron Fisicon kanssa 30. syyskuuta 2006. Stratigeasilla ja Fisicolla on kaksi lasta, vuonna 2013 syntynyt poika ja vuonna 2017 syntynyt tytär. Amy Dumas, joka tunnetaan paremmin kehänimellä Lita, on hänen poikansa kummiäiti.

Stratigeas on myös ollut mukana lukuisissa hyväntekeväisyysjärjestöissä, kuten Ronald McDonald House, Dreams Take Flight ja Special Olympics -järjestöissä.

Vuonna 2008 Stratigeas avasi Stratusphere Yoga -studion Torontossa. Vuonna 2009 Stratusphere palkittiin Top Choice Awardsin Best New Business -palkinnolla, ja seuraavana vuonna Stratus voitti Vuoden liikenainen-palkinnon. Studio suljettiin 31. maaliskuuta 2015. 

## TV ja elokuvat

Stratigeas on esiintynyt kolmessa elokuvassa. Elokuvadebyyttinsä hän teki vuonna 2011 Bail Enforcers -elokuvassa, jossa hän näytteli palkkionmetsästäjää nimeltä Jules Taylor. Stratigeas näytteli vuoden 2015 elokuvassa Gridlocked antagonistina Ginaa. Vuonna 2022 Stratigeas näytteli Christmas in Rockwell jouluelokuvassa pääosan. Hän näytteli hahmoa nimeltä Alyssa Strader.

Stratigeas on toiminut Trish Stratus nimellään vuodesta 2022 alkaen Canada's Got Talent-ohjelman tuomarina yhdessä Kardinal Offishallin, Lilly Singhin ja Howie Mandelin kanssa.

Trish Stratus on ollut mukana vuodesta 2000 alkaen lähes vuosittain ilmestyneissä WWF/WWE videopeleissä pelattavana hahmona.

## Mestaruudet

***[[Guinness World Records]]**
**Eniten WWE Women's Championships-mestaruuksia (7 kertaa)
***WWE**
**WWE Hardcore Championship(1 kerta)
**WWE Women's Championship (7 kertaa)
**WWE Hall of Fame (2013)

## Lähteet